section_heading: Recenzije
paragraph_text: Prema Kevinu Stewart-Panku iz Rock Sounda glazbeni stil albuma "balansira između klasičnih thrash pjesama i sentimentalnog himničnog rocka". Pohvalio je "brze gitarističke dionice i Mustaineov režeći glas". Carla Gillis iz Nowa opisala je uradak kao "thrashast, ljut i vrlo melodičan, kao i najbolje pjesme iz doba Peace Sellsa". Izjavila je da album nije "besprijekoran", ali da Mustaineovi vokali i gitarističke dionice "nikad ne dosađuju". Dom Lawson, pišući za The Guardian, komentirao je da Megadethova glazba tijekom godina "nije popustila u intenzitetu, strasti ili bijesu". Svoju je recenziju završio rekavši da je Thirteen "prava gozba odličnih najsuvremenijih metal pjesama". Chris Colgan iz PopMattersa slično je reagirao na Thirteen i nazvao ga "posljednjim u nizu [Megadethovih] odlično skladanih i odsviranih albuma". Colgan je kasnije dodao da "Mustaine i njegove kohorte i dalje stvaraju izvrsnu glazbu te da klasični thrash i dalje čine relevantnim u metal kulturi".